|  |  |
| --- | --- |
|  | **MINISTERUL FINANŢELOR AL REPUBLICII MOLDOVA**  **SERVICIUL VAMAL** |
|  | |
| ***proiect***  **ORDIN**  **nr.\_\_\_\_\_\_\_\_\_\_\_\_\_\_\_**  „ ” 2023 mun. Chişinău | |

*cu privire la aprobarea regulilor pentru acordarea, modificarea,*

*suspendarea și/sau revocarea autorizației pentru exploatarea*

*spaţiilor de depozitare pentru antrepozitarea vamală a mărfurilor*

În temeiul art.15-35 din Codul vamal nr.95/2021 *(Monitorul Oficial al Republicii Moldova, 2021, nr.219-225, art.238),* precum și pct.2-4, 353-383 din Regulamentul de punere în aplicare a Codului vamal, aprobat prin Hotărîrea Guvernului nr.92/2023 *(Monitorul Oficial al Republicii Moldova, 2023, nr.93-96, art.193),* -

**ORDON:**

**1.** Se aprobă Regulile pentru acordarea, modificarea, suspenderea și/sau revocarea autorizatiei pentru exploatarea spaţiilor de depozitare pentru antrepozitarea vamală a mărfurilor, conform anexei nr.1 la prezentul ordin.

**2**. Responsabilitatea pentru executarea prezentului ordin se pune în sarcina şefilor birourilor vamale, care îl vor aduce la cunoștința funcționarilor vamali, brokerilor vamali şi declaranţilor în nume propriu.

**3.** Controlul asupra executării prezentului ordin se pune în sarcina Departamentului venituri şi control vamal.

**4.** Prezentul ordin întră în vigoare la momentul punerii în aplicare a Codului vamal nr.95/2021 și se publică în Monitorul Oficial al Republicii Moldova.

**Director Igor TALMAZAN**

Anexa nr.1

la Ordinul SV

Nr. din 2023

**REGULILE PENTRU ACORDAREA, MODIFICAREA, SUSPENDAREA ȘI/SAU REVOCAREA AUTORIZATIEI PENTRU EXPLOATAREA SPAŢIILOR DE DEPOZITARE PENTRU ANTREPOZITAREA VAMALĂ A MĂRFURILOR**

**CAPITOLUL I**

**DISPOZIȚII GENERALE**

1. Regulile pentru acordarea, modificarea, suspendarea și/sau revocarea Autorizației pentru exploatarea spațiilor de depozitare pentru antrepozitarea vamală a mărfurilor (denumite în continuare „Reguli”) stabilesc condițiile privind depunerea, acceptarea și modul de examinare a unei Cereri de autorizare a spațiilor de depozitare pentru antrepozitarea vamală a mărfurilor de către Serviciul Vamal (în continuare „Cererea”) și condițiile eliberării Autorizației pentru exploatarea spațiilor de depozitare pentru antrepozitarea vamală a mărfurilor (în continuare Autorizația), precum și condițiile suspendării și/sau revocării acesteia.

2. Termeni folosiți în descriere:

2.1. Teritoriul antrepozitului vamal - zona utilizată pentru activitățile antrepozitului vamal cu clădiri (părți ale acestora), utilaje și alte dispozitive care asigură depozitarea și supravegherea vamală a mărfurilor;

2.2. Antrepozit vamal administrat de vamă - antrepozit vamal public tip III;

2.3. Solicitant - persoană stabilită pe teritoriul vamal care a depus la Serviciul vamal o cerere în formularul prescris pentru acordarea Autorizației pentru exploatarea spațiilor de depozitare pentru antrepozitarea vamală a mărfurilor.

3. Alți termeni utilizați în Regulile corespund celor utilizați în Codul Vamal al Republicii Moldova și în alte acte normative.

**CAPITOLUL II**

**DEPUNEREA, ACCEPTAREA ȘI ÎNREGISTRAREA UNEI CERERI**

4. Solicitantul trebuie, în conformitate cu art.11 alin. (1) și art.16 Cod vamal al Republicii Moldova, să depună prin mijloace tehnice gestionate de Serviciul Vamal Cererea completată, a cărei formă este prevăzută în Hotărîrea Guvernului nr.92/2023 cu privire la punerea în aplicare a Codului vamal nr.95/2021.

5. În Cererea urmează să fie menționat:

5.1. Tipul antrepozitului vamal;

5.2. Justificarea necesității economice de a deține un antrepozit vamal (informații despre cantitățile și fluxurile de mărfuri care urmează a fi depozitate într-un antrepozit vamal, tipuri de mărfuri, necesitățile economice ale activității);

5.3. Numărul și data autorizației de operator economic autorizat (dacă există);

5.4. Numărul și data autorizației de utilizare a garanției globale (dacă există);

5.5. Schema teritoriului antrepozitului vamal solicitat (această schemă nu este necesară atunci când un antrepozit vamal privat este înființat într-o zonă sub supravegherea unei alte persoane și nu are o locație fixă). În cazul în care urmează să fie depozitate lichide în vrac, trebuie furnizată o schemă a rezervoarelor și a conductelor cu o descriere a procesului și o listă a contoarelor aprobate;

5.6. Copiile a actelor confirmative care dovedesc dreptul de proprietate asupra încăperilor sau terenului aferent declarate în calitate de antrepozit vamal (extras de la ASP) sau care confirmă dreptul de folosință asupra încăperilor sau terenului aferent declarate în calitate de antrepozit vamal (contract de locațiune);

5.7. Copiile actelor eliberate de autoritățile competente care permit depozitarea/păstrarea mărfurilor într-un antrepozit vamal, dacă legislația stabilește că acestea pot fi depozitate/păstrate numai dacă astfel de permisiuni sunt disponibile;

5.8. Copiile certificatelor de verificare a exactității instrumentelor de măsurare destinate a fi utilizate în antrepozitul vamal;

5.9. Informații despre programele care vor fi utilizate pentru evidența mărfurilor antrepozitate.

6. Cererea se semnează de către solicitant (dacă solicitantul este o persoană juridică – șeful acestei persoane sau reprezentantul său autorizat ), cu indicarea datei depunerii acesteia.

7. În cazul în care Serviciul Vamal constată că Cererea nu conține toate informațiile necesare pentru acceptarea acesteia, în conformitate cu prevederile art. 15 alin. (7) Cod Vamal, Solicitantul este informat despre necesitatea furnizării informațiilor care lipsesc în perioada care nu depășește 20 de zile calendaristice.

8. O cerere nu este admisibilă dacă:

8.1. Nu este prezentată prin mijloace tehnice gestionate de Serviciul Vamal;

8.2.Nu este conformă cu formularul specificat la punctul 4 din Reguli și/sau unele dintre datele sau documente specificate la punctul 5 din Reguli nu a fost prezentate.

9. Serviciul Vamal informează Solicitantul cu privire la Cererea acceptată, indicând data acceptării acesteia, în cel mult 30 de zile calendaristice.

10. Data acceptării Cererii se înscrie în Registrul Cererilor de Autorizare pentru exploatarea unui Antrepozit Vamal (denumit în continuare „Registrul”) (conform Anexei nr. 2). Acest registru poate fi completat și în formă electronică utilizînd software conceput în acest scop.

11. Serviciul Vamal înregistrează Cererea acceptată în Registrul menționat la punctul 10 a Regulilor.

12. Sistemul DV atribuie cererii acceptate un număr de 11 caractere care:

12.1. primul caracter — literele ”X” (NR. Solicitare);

12.2. caracterele 2 și 3 — ultimele două cifre ale anului de înregistrare a Cererii;

12.3. caracterele 4 și 5 — 2 cifre ale codului biroului vamal care asigură supravegherea vamală a antrepozitului vamal (*codul sau mărcile din clasificarea birourilor vamale din Republica Moldova)*;

12.4. caracterele 6-8:

12.4.1. „CWP“ pentru autorizarea unui antrepozit vamal privat;

12.4.2. „CW1” pentru autorizarea unui antrepozit vamal public tip I;

12.4.3. „CW2” pentru autorizarea unui antrepozit vamal public tip II;

12.5. caracterele 9-11 - numărul de serie al Cererii, numerotat succesiv, în ordine crescătoare, în fiecare an începând cu „001”.

**CAPITOLUL III**

**EXAMINAREA CERERII, LUAREA DECIZIILOR**

13. Acțiunile Serviciul Vamal, după ce a înregistrat Cererea în Registrul:

13.1. Verifică informațiile despre Solicitant din baza de date a *XXX* (*informații despre înregistrarea persoanei juridice sau locul de reședință declarat al unei persoane fizice* );

13.2. Solicită de la Inspectoratul Fiscal de Stat o confirmare privind lipsa sau existența restanțelor față de bugetul public național ale Solicitantului și dacă Solicitantul a comis vreo încălcare a legislației fiscale care a cauzat prejudicii bugetului de stat;

13.3. Evaluează riscurile asociate cu activitățile Solicitantului care se preconizează a fi desfășurate la primirea Autorizației;

13.4. Evaluează, în conformitate cu procedura stabilită de Serviciul Vamal al Republicii Moldova, dacă locul (teritoriului) ales de Solicitant este potrivit pentru funcționarea antrepozitului vamal, justificarea economică a necesității unui antrepozit vamal, și posibilitățile de asigurare a supravegherii vamale;

13.5. Verifică detaliile autorizațiilor menționate la punctele 5.3 și 5.4 din Regulile în conformitate cu prevederile articolelor 38 și 98 Cod vamal.

14. La primirea tuturor actelor și informațiilor menționate la punctul 13 din Regulile necesare pentru adoptarea unei decizii, Serviciul Vamal le examinează în termenul prevăzut la articolele 15 și 17 Cod vamal și ia o decizie de acordare/revocare a Autorizației.

15. În cazul în care o decizie nu poate fi luată în termenul stabilit în conformitate cu articolul 17 Cod vamal, înainte de expirarea termenului, Serviciul Vamal informează în scris Solicitantul, despre prelungirea termenului cu indicarea motivului și comunică termenul necesar pentru adoptarea deciziei.

16. În conformitate cu articolul 15 alineatul (8) Cod vamal, în termen de 20 zile de la data acceptării Cererii, Serviciul Vamal informează în scris Solicitantul asupra motivelor pe baza cărora intenționează să ia decizia nefavorabilă

17. Solicitantul în termen de 30 de zile calendaristice de la primirea notificării în conformitate cu articolul 15 alineatul (8) Cod vamal își poate exprima opiniile cu privire la posibila decizie nefavorabilă.

18. O cerere de autorizare nu se acceptă dacă:

18.1. Informațiile furnizate în Cerere sau în documentele depuse împreună cu aceasta indică faptul că nu sunt îndeplinite condițiile de acordare a Autorizației prevăzute în acte normative;

18.2. Comisia înființată de Serviciul Vamal va decide că locul (teritoriul) ales de Solicitant nu este potrivit pentru funcționarea antrepozitului vamal și/sau nu există posibilitatea aplicării măsurilor de supraveghere vamală necesare în acesta;

18.3. Solicitantul a fost găsit vinovat de o încălcare gravă a legislației vamale conform art.39 alin. (2) Cod Vamal;

18.4. În cazul menționat la punctul 13.3 din Reguli, se identifică riscul care constituie baza deciziei de neacordare a Autorizației.

19. Decizia luată de Serviciul Vamal de a nu acorda Autorizația urmează a fi expediată Solicitantului cu indicarea motivelor pe care se întemeiază refuzul și dreptul Solicitantului de a ataca această decizie în conformitate cu procedura prevăzută în Cod Vamal și alte acte normative.

20. Pentru fiecare Solicitant a cărui Cerere a fost acceptată, Serviciul Vamal deschide un dosar care cuprinde toate actele referitoare la funcționarea antrepozitului vamal (decizii, copii ale Autorizațiilor eliberate, acte altor instituții, etc.).

**CAPITOLUL IV**

**EMITEREA AUTORIZAȚILOR PENTRU EXPLOATAREA SPAŢIILOR DE DEPOZITARE PENTRU ANTREPOZITAREA VAMALĂ A MĂRFURILOR**

21. Odată ce Serviciul Vamal a luat decizia de a acorda o Autorizație, aceasta se înregistrează cu un număr de 11 caractere care:

21.1. primul caracter „ *X* ” (TIP Autorizație);

21.2. caracterele 2 și 3 - ultimele două cifre ale anului eliberării Autorizației;

21.3. al 4-lea și al 5-lea caracter - 2 cifre ale codului biroului vamal care asigură supravegherea vamală a antrepozitului vamal (codul sau mărcile din clasificarea birourilor vamale din Republica Moldova);

21.4. caracterele 6-8:

21.4.1. „CWP” în cazul unei Autorizații pentru un antrepozit vamal privat;

21.4.2. „CW1” în cazul unei Autorizații pentru un antrepozit vamal public tip I;

21.4.3. „CW2” în cazul unei Autorizații pentru un antrepozit vamal public tip II;

21.5. caracterele 9-11 - numărul succesiv al Autorizației, în ordine crescătoare, începând de la „001” în fiecare an.

**CAPITOLUL V**

**INFIINȚAREA ȘI AUTORIZAREA UNUI ANTREPOZIT VAMAL**

**GESTIONAT DE SERVICIUL VAMAL**

22. Un antrepozit vamal gestionat de Serviciul Vamal, al cărui titular este însăși Serviciul Vamal, prevăzut la articolul 279 alineatul (1) litera (b) Cod vamal, se înființează prin Ordinul directorului Serviciului Vamal fără acordarea Autorizației.

23. Nu se acordă nicio garanție prevăzută de art. 98 Cod Vamal pentru înființarea unui antrepozit vamal gestionat de Serviciul Vamal.

24. Data înființării antrepozitului vamal gestionat de Serviciul Vamal se indică în Ordinul directorului Serviciului Vamal privind înființarea unui antrepozit vamal gestionat de Serviciul Vamal.

25. Se asigură evidența mărfurilor depozitate într-un antrepozit vamal gestionat de Serviciul Vamal.

**CAPITOLUL VI**

**ÎNCEPEREA ACTIVITĂȚII ANTREPOZITULUI VAMAL**

26. Solicitantul, după ce a obținut de la Serviciul Vamal Autorizația, urmează să:

26.1. încheie cu biroul vamal indicat în Autorizație un Acord privind asigurarea supravegherii vamale în antrepozitul vamal în conformitate cu procedura și în forma stabilită de directorul Serviciului Vamal;

26.2. marcheze intrările şi ieșirile din antrepozit vamal cu inscripția "Antrepozit vamal - Zonă de control vamal", în limba de stat, engleză şi rusă.

27. Data intrării în vigoare a Acordului privind asigurarea supravegherii vamale în antrepozitul vamal se consideră a fi data începerii activității antrepozitului vamal, iar termenul de valabilitate a Acordului nu va depăși perioada de valabilitate a Autorizației.

**CAPITOLUL VII**

**SUSPENSAREA ȘI/SAU REVOCAREA AUTORIZAȚIEI**

28. Autorizația se acordă pe o perioadă nedeterminată, dar poate fi suspendată sau revocată în cazurile specificate în Reguli.

29. În cazul în care titularul autorizației nu respectă prevederile Codului Vamal și orice alte reglementări, sau când apar circumstanțe care împiedică asigurarea supravegherii funcționării antrepozitului vamal, Serviciul Vamal decide asupra suspendării/revocării Autorizației și informează titularul Autorizației cu privire la aceasta.

30. Autorizația se suspendă dacă:

30.1. Titularul autorizației depune la Serviciul Vamal o cerere motivată de suspendare a Autorizației pe o perioadă de maximum 6 luni. În acest caz, stocul mărfurilor aflate în antrepozitul vamal sub supraveghere vamală urmează să fie zero;

30.2. Mărfurile nespecificate în Autorizație sunt depozitate într-un antrepozit vamal;

30.3. S-a stabilit că măsurile de evidență a mărfurilor aplicate de titularul antrepozitului vamal nu sunt suficiente pentru asigurarea supravegherii vamale;

30.4. Mărfurile sunt amplasate în antrepozit vamal în așa fel încât să nu poată fi verificate;

30.5. Au expirat actele specificate la punctele 5.3.-5.4., 5.6.-5.8. din Reguli și noile acte valabile nu au fost prezentate;

30.6. Titularul autorizației nu își îndeplinește obligațiile prevăzute în Acordul privind asigurarea supravegherii vamale în antrepozitul vamal;

30.7. În alte cazuri prevăzute în actele normative care reglementează funcționarea antrepozitului vamal.

31. În decizia de suspendare a Autorizației se precizează motivele suspendării și data până la care titularul autorizației trebuie să înlăture cauzele suspendării.

32. Suspendarea autorizației poate fi anulată printr-o decizie a Serviciului Vamal, dacă titularul Autorizației depune o cerere după înlăturarea motivelor/cauzelor care au servit drept temei pentru suspendare.

33. La cererea titularului Autorizației, perioada de suspendare a acesteia în cazul pct. 30.1 din Reguli poate fi prelungit nu mai mult de o dată și pentru maximum 6 luni.

34. În cazul în care titularul Autorizației nu înlătură motivele suspendării în termenul prevăzut în decizia de suspendare a Autorizației, Serviciul Vamal ia o decizie de revocare a Autorizației.

35. Autorizația se revocă:

35.1. La cererea titularului Autorizației;

35.2. În cazul în care decizia/autorizația de utilizare a garanției globale este revocată;

35.3. Dacă titularul Autorizației nu elimină motivele suspendării Autorizației în perioada specificată în decizia de suspendare a Autorizației;

35.4. Dacă titularul Autorizației nu și-a început activitatea în termen de 6 luni de la data eliberării Autorizației sau nu a desfășurat activitatea prin antrepozitul vamal în ultimele 6 luni.

36. În cazul în care Serviciul Vamal intenționează să suspende sau să revoce Autorizația, acesta informează titularul autorizației în conformitate cu articolul 15 alineatul (8) Cod Vamal. În acest caz, titularul Autorizației poate, în termenul prevăzut la articolul 15 alineatul (8) din Codul Vamal, să ofere explicații și/sau informații suplimentare Serviciului Vamal sau să notifice că informațiile specificate nu vor fi furnizate.

37. În decizia de revocare a Autorizației se menționează:

37.1. O obligație pentru titularul Autorizației de a prezenta un raport privind stocurile mărfurilor aflate în antrepozitul vamal;

37.2. Termenul în care titularul Autorizației urmează să plaseze mărfurile străine sub o altă procedură/regim vamal;

37.3. Data expirării Autorizației, care nu trebuie să fie anterioară sfârșitului perioadei specificate la punctul 37.2 din Reguli.

38. După adoptarea decizie de suspendare sau revocare a autorizației plasarea/introducerea mărfurilor într-un antrepozit vamal este interzisă.

39. În cazul în care regimul vamal antrepozit vamal asupra mărfurilor străine nu este încheiat în termenul stabilit la pct. 37.2 din Reguli, Serviciul Vamal în conformitate cu articolul 188 Cod Vamal poate solicita distrugerea acestor mărfuri.

40. Antrepozitul vamal gestionat de Serviciul Vamal se lichidează prin Ordinul directorului Serviciului Vamal.

**CAPITOLUL VIII**

**MODIFICAREA AUTORIZAȚII**

41. Titularul autorizației are dreptul de a depune o cerere de modificare a detaliilor Autorizației dacă intenționează să efectueze în continuare operațiunile de antrepozitare specificate în Autorizație modificarea căreia se solicită.

42. În cerere menționată la punctul 43 din Reguli trebuie să fie indicat ”Modificarea” pentru tipul de cerere. Termenele stabilite la punctele 7 și 9 din Reguli vor fi respectate la examinarea acestei cereri.

43. În cazul în care titularul autorizației depune o cerere motivată de înlocuire a biroului vamal de supraveghere a antrepozitului vamal, detaliile Autorizației pot fi modificate prin decizia Serviciului Vamal. În acest caz, se eliberează o Autorizație modificată.

44. Drepturile și obligațiile titularului autorizației pot fi transferate unei alte persoane în conformitate cu articolul 287 din Codul Vamal:

44.1. Titularului Autorizației care dorește să-și transfere drepturile și obligațiile unei alte persoane informează în scris Serviciul Vamal cu privire la decizia pe care a luat-o;

44.2. Persoana, care preia drepturile și obligațiile titularului Autorizației, trebuie să depună la Serviciul Vamal de supraveghere indicat în Autorizație cererea menționată la punctul 5.1 din Reguli și alte acte specificate la punctul 5 din Reguli. Cererea și documentele vor fi depuse, acceptate și examinate în conformitate cu procedura prevăzută în acestea Reguli;

44.3. După examinarea cererii din punctul 49 și actelor aferente, Serviciul Vamal revocă, prin decizie, Autorizația anterioară eliberată titularului autorizației, iar persoana care preia toate drepturile și obligațiile asupra antrepozitului vamal preia toate drepturile și obligațiile aferente mărfurilor depozitate la momentul transferului antrepozitului vamal. Serviciul Vamal acordă o altă Autorizație persoanei care preia drepturile și obligațiile, menționând în mod corespunzător acest lucru în autorizație.

**CAPITOLUL IX**

**DISPOZIȚII FINALE**

45. Lista depozitelor aflate sub supraveghere vamală este publicată pe site-ul Serviciului Vamal pe adresa: www.customs.gov.md.

Anexa nr.2

la Ordinul SV

Nr. din 2023

**REGISTRUL CERERILOR DE AUTORIZAȚIE DE EXPLOATARE A UNUI DEPOZIT VAMAL ȘI AUTORIZĂȚII DE EXPLOATARE A UNUI ANTREPOZIT VAMAL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. d/o** | **Numărul de înregistrare și data depunerii cererii\*** | **Numărul de înregistrare și data acceptării cererii** | **Solicitant (IDNO/EORI, denumirea, adresă)** | **Persoana de contact**  **(nume, telefon,**  **e-mail)** | **Data emiterii autorizației** | **Numărul autorizației** | **Decizia de modificare, suspendare, revocare a autorizației** | **Comentarii** |
| **1** | **2** | **3** | **4** | **5** | **6** | **7** | **8** | **9** |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

\* Se indică numărul și data cererii depuse de către agentul economic și înregistrate în sistemul electronic a Serviciului Vamal.